pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-บอร์ด บสย. ไฟเขียว  2 มาตรการ แก้หนี้ SMEs พักหนี้ 1 ปี  SMEs รหัส 21 เปิดลงทะเบียน 1 ม.ค. 67 “ปลดหนี้” ลดเงินต้น 15 %  นำร่อง 6 เดือน (ม.ค.-มิ.ย.)
วันพุธที่ 27 ธันวาคม 2566
27/12/2566
บอร์ด บสย. ไฟเขียว  2 มาตรการ แก้หนี้ SMEs พักหนี้ 1 ปี  SMEs รหัส 21 เปิดลงทะเบียน 1 ม.ค. 67 “ปลดหนี้” ลดเงินต้น 15 %  นําร่อง 6 เดือน (ม.ค.-มิ.ย.)
คณะกรรมการ บรรษัทประกันสินเชื่ออุตสาหกรรมขนาดย่อม ไฟเขียว 2 มาตรการแก้หนี้ SMEs  “พักหนี้” 1 ปี  SMEs รหัส 21  ลูกหนี้ ขยันจ่าย “ปลดหนี้” ลดเงินต้น 15%
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยภายหลังการประชุมคณะกรรมการ บสย. วันนี้ ว่า คณะกรรมการ บสย. มีมติอนุมัติดําเนินโครงการช่วยเหลือผู้ประกอบการ SMEs ตามที่ บสย. เสนอ รวม 2 โครงการ คือ
1.มาตรการพักหนี้ ผู้ประกอบการวิสาหกิจขนาดกลางและขนาดย่อม (SMEs) ที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 ( ระยะเวลาดําเนินโครงการ 18 เดือน เริ่ม 1 ม.ค. 2567 - 30 มิ.ย. 2568 ) ตามเงื่อนไขดังนี้
- เป็นลูกหนี้ SMEs รหัส 21 (รหัสสถานะบัญชี 21 สําหรับลูกหนี้ค้างชําระเกิน 90 วันจากผลกระทบโควิด 2019 หรือ NPL) (ณ 31 ธันวาคม 2566) ทั้งบุคคลธรรมดาและนิติบุคคล ที่มีวงเงินสัญญาไม่เกิน 10 ล้านบาท
- เป็นลูกหนี้ บสย. ที่เข้าร่วมโครงการปรับปรุงโครงสร้างหนี้ และเข้าร่วม มาตรการ “บสย.พร้อมช่วย” และปฏิบัติตามเงื่อนไขเป็นระยะเวลา 3 เดือน สามารถพักชําระค่างวด 1 ปี (ไม่เกิน มิ.ย. 2568)
-ภายหลังครบกําหนดพักชําระหนี้ ให้ชําระค่างวดตามแผนปรับโครงสร้างหนี้เดิม
-คาดว่าจะสามารถช่วยลูกหนี้เข้าร่วมโครงการและกลับเข้าสู่ระบบได้ประมาณ 64,000 ราย โดยระยะเวลาการพักชําระหนี้ ขึ้นอยู่กับระยะเวลาการยื่นความจํานงของลูกหนี้ (ระยะเวลารวม 18 เดือน และต้องผ่อนชําระต่อเนื่อง 3 เดือน)
- เปิดลงทะเบียน 1 มกราคม 2567 เป็นต้นไป ผ่านช่องทาง Line Official Account @tcgfirst และสํานักงานเขต บสย. ทั่วประเทศ
2.ต่อยอดมาตรการ 3 สี “ปลดหนี้” มาตรการสีฟ้า ลดเงินต้น 15% (ระยะเวลา 1 มกราคม – 30 มิถุนายน 2567)
-สําหรับลูกหนี้ บสย. ที่เข้าร่วมโครงการ “บสย. พร้อมช่วย” ปรับโครงสร้างหนี้ บสย. เข้ามาตรการ 3 สี ในกลุ่มสีเขียว และเข้ามาตรการสีฟ้า (มาตรการ 3 สี ม่วง เหลือง เขียว )
-เป็นลูกหนี้ บสย. กลุ่มสีเขียว ที่มีประวัติการชําระดีต่อเนื่อง 3 เดือนและต้องการ “ปลดหนี้” บสย. ช่วยลูกหนี้ ตัวเบายิ่งขึ้น บสย. ลดเงินต้น 15% โดยต้องปลดหนี้ ภายใน 60 วัน นับตั้งแต่วันที่ได้รับอนุมัติ
โครงการต่อยอดมาตรการสีฟ้า ปลดหนี้ ลดเงินต้น 15% (ม่วง เหลือง เขียว และ ฟ้า ) เป็นโครงการเพิ่มเติมต่อจากมาตรการ 3 สี สําหรับลูกหนี้ กลุ่มสีเขียว ผ่อนดี 3 งวดต่อเนื่องที่ต้องการปลดหนี้ โดยสามารถยื่นความประสงค์ขอเข้ามาตรการสีฟ้า ได้ตั้งแต่วันที่ 1 มกราคม 2567 เป็นต้นไป ระยะเวลาดําเนินโครงการ 6 เดือน สิ้นสุด 30 มิถุนายน 2567 คาดว่าจะช่วยลูกหนี้ กลุ่มไมโคร หรือรายย่อย กลับเข้าสู่ระบบได้เร็วขึ้น คาดว่าจะช่วยแก้หนี้ ปลดหนี้ ได้ประมาณ 5,000 ราย
สําหรับลูกหนี้ ที่ต้องการขอรับคําปรึกษาเรื่องแก้หนี้ ปลดหนี้ ปรับโครงสร้างหนี้ สามารถขอรับคําปรึกษาฟรี ได้ที่ศูนย์ที่ปรึกษาทางการเงิน SMEs หรือ บสย. F.A.Center หรือลงทะเบียนขอรับคําปรึกษาฟรี ที่ Line Official Account @tcgfirst
รัฐบาลไทย-ข่าวทำเนียบรัฐบาล-กระทรวงเกษตรฯโดยกรมปศุสัตว์จัดพิธีมอบกรรมสิทธิ์และไถ่ชีวิตโคในโครงการธนาคารโค-กระบือเพื่อเกษตรกรตามพระราชดำริเพื่อ น้อมสำนึกในพระมหากรุณาธิคุณของพระบาทสมเด็จพระบรมชนกาธิเบศรมหาภูมิ
วันพุธที่ 27 ธันวาคม 2566
กระทรวงเกษตรฯโดยกรมปศุสัตว์จัดพิธีมอบกรรมสิทธิ์และไถ่ชีวิตโคในโครงการธนาคารโค-กระบือเพื่อเกษตรกรตามพระราชดําริเพื่อ น้อมสํานึกในพระมหากรุณาธิคุณของพระบาทสมเด็จพระบรมชนกาธิเบศรมหาภูมิ
กระทรวงเกษตรฯโดยกรมปศุสัตว์จัดพิธีมอบกรรมสิทธิ์และไถ่ชีวิตโคในโครงการธนาคารโค-กระบือเพื่อเกษตรกรตามพระราชดําริเพื่อ น้อมสํานึกในพระมหากรุณาธิคุณของพระบาทสมเด็จพระบรมชนกาธิเบศรมหาภูมิพลอดุลยเดช มหาราชบรมนาถบพิตรและเนื่องในวันชาติและวันพ่อแห่งชาติ 5 ธันว
ร้อยเอกธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานในพิธีมอบกรรมสิทธิ์และไถ่ชีวิตโคในโครงการธนาคารโค-กระบือ เพื่อเกษตรกรตามพระราชดําริเพื่อน้อมสํานึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร และเนื่องในวันชาติและวันพ่อแห่งชาติ 5 ธันวาคม 2566 ณ ลานสุขภาพหลังเทศบาลเมืองพะเยา จังหวัดพะเยา ซึ่งกระทรวงเกษตรฯโดยกรมปศุสัตว์ได้จัดพิธีมอบกรรมสิทธิ์และไถ่ชีวิตโคโครงการธนาคารโค-กระบือเพื่อเกษตรกรตามพระราชดําริเพื่อน้อมสํานึกในพระมหากรุณาธิคุณของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรวันชาติและวันพ่อแห่งชาติโดยมีกิจกรรมดําเนินการ 2 กิจกรรมประกอบด้วย 1) การมอบกรรมสิทธิ์โค-กระบือแก่เกษตรกรที่ปฏิบัติตามเงื่อนไขของโครงการธนาคารโค-กระบือเพื่อเกษตรกรตามพระราชดําริจํานวน 69 รายและ 2) การไถ่ชีวิตโคเพศเมียจํานวน 120 ตัวโดยกรมปศุสัตว์จะนําไปให้ความช่วยเหลือแก่เกษตรกรภายใต้ระเบียบและหลักกณฑ์ของโครงการธนาคารโค-กระบือเพื่อเกษตรกรตามพระราชดําริ
ทั้งนี้โครงการธนาคารโค-กระบือเพื่อเกษตรกรตามพระราชดําริเป็นหนึ่งในโครงการพระราชดําริของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรซึ่งกรมปศุสัตว์รับสนองพระราชดําริดําเนินการมาตั้งแต่ปีพุทธศักราช 2522 เพื่อช่วยเหลือเกษตรกรให้มีโค-กระบือไว้ใช้แรงงานและเพิ่มผลผลิตทางการเกษตรซึ่งจากการดําเนินงานที่ผ่านมากรมปศุสัตว์ได้ให้ความช่วยเหลือเกษตรกรไปแล้วกว่า 368,815 รายโดยจังหวัดพะเยาได้ให้ความช่วยเหลือเกษตรกรทั้งหมดจํานวน 1,653 รายในปีงบประมาณพ.ศ. 2566 ได้มอบกรรมสิทธิ์โค-กระบือให้แก่เกษตรกรในพื้นที่จังหวัดพะเยาเป็นกรรมสิทธิ์แม่โคและแม่กระบือจํานวน 389 ตัวคิดเป็นมูลค่า 10,503,000 บาทโครงการธนาคารโค-กระบือเพื่อเกษตรกรตามพระราชดําริถือได้ว่าเป็นโครงการที่สามารถแก้ไขปัญหาความยากจนของเกษตรกรโดยการน้อมนําหลักปรัชญาของเศรษฐกิจพอเพียงมาปรับใช้ในการดําเนินงานประกอบกับมีการทํางานบูรณาการร่วมกันในพื้นที่อย่างเป็นระบบสนับสนุนให้มีการรวมกลุ่มเกษตรกรและให้ชุมชนมีส่วนร่วมในการบริหารโครงการเพื่อให้เกิดความเข้มแข็งตลอดจนมีการต่อยอดการใช้ประโยชน์เช่นการใช้มูลสัตว์เป็นปุ๋ยในไร่นาและการอนุรักษ์วัฒนธรรมประเพณีในท้องถิ่นเป็นต้น
สําหรับโคเพศเมียจํานวน 120 ตัวที่ได้รับการไถ่ชีวิตในวันนี้กรมปศุสัตว์จะนําไปให้ความช่วยเหลือเกษตรกรตามระเบียบและหลักเกณฑ์ของโครงการธนาคารโค-กระบือเพื่อเกษตรกรตามพระราชดําริในพื้นที่ 4 อําเภอของจังหวัดพะเยาได้แก่อําเภอแม่ใจอําเภอเชียงคําอําเภอดอกคําใต้และอําเภอเชียงม่วน
รัฐบาลไทย-ข่าวทำเนียบรัฐบาล-ดีอี จัดกิจกรรมจิตอาสา ณ มูลนิธิสร้างสรรค์เด็ก
วันพุธที่ 27 ธันวาคม 2566
ดีอี จัดกิจกรรมจิตอาสา ณ มูลนิธิสร้างสรรค์เด็ก
ดีอี จัดกิจกรรมจิตอาสา ณ มูลนิธิสร้างสรรค์เด็ก
วันนี้ (25 ธันวาคม 2566) ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เข้าร่วมกิจกรรมจิตอาสาบําเพ็ญสาธารณประโยชน์และบําเพ็ญสาธารณกุศล ณ มูลนิธิสร้างสรรค์เด็ก แจ้งวัฒนะ กรุงเทพฯ
_______________________
รัฐบาลไทย-ข่าวทำเนียบรัฐบาล-​โฆษกรัฐบาลเผย ททท. ต่อยอดความสำเร็จ ชูโครงการ “365 วัน มหัศจรรย์เที่ยวเมืองรอง”
วันพุธที่ 27 ธันวาคม 2566
27/12/2566
​โฆษกรัฐบาลเผย ททท. ต่อยอดความสําเร็จ ชูโครงการ “365 วัน มหัศจรรย์เที่ยวเมืองรอง”
ดึง Soft Power สร้างจุดเด่นจุดขายของแต่ละภูมิภาค กระตุ้นตลาดท่องเที่ยวในประเทศ ดันกระแสท่องเที่ยวเมืองรองตลอดปี 2567
วันนี้ (27 ธันวาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า การท่องเที่ยวแห่งประเทศไทย (ททท.) ต่อยอดความสําเร็จจากโครงการ “365 วัน มหัศจรรย์เมืองไทยเที่ยวได้ทุกวัน” กระตุ้นการท่องเที่ยวภายในประเทศปี 2566 เพิ่มขึ้นทั้งในเมืองหลักและเมืองรอง พร้อมชูโครงการ “365 วัน มหัศจรรย์เที่ยวเมืองรอง” ภายใต้แคมเปญ “สุขทันทีที่เที่ยวไทย” ดันกระแสท่องเที่ยวเมืองรองตลอดปี 2567 ผ่านการดึง Soft Power ของแต่ละภูมิภาคมาเป็นจุดขาย ขานรับตามแนวนโยบายของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ในการกระตุ้นให้เกิดการท่องเที่ยวภายในประเทศ เพื่อให้เกิดการกระจายรายได้ไปสู่ชุมชน
โฆษกประจําสํานักนายกรัฐมนตรี กล่าวว่า จากการดําเนินโครงการ 365 วัน มหัศจรรย์เมืองไทยเที่ยวได้ทุกวัน ที่ผ่านมา ททท. ประกาศผลสําเร็จ โดยในช่วง 9 เดือนแรก (มกราคม – กันยายน) ของปี 2566 มีการท่องเที่ยวภายในประเทศเพิ่มขึ้นทั้งในเมืองหลักและเมืองรอง โดยเฉพาะในเมืองรอง 55 จังหวัด มีนักท่องเที่ยวชาวไทยเดินทางท่องเที่ยวถึง 73.32 ล้านคน-ครั้ง เพิ่มขึ้น 34.47% สร้างรายได้กว่า 169,608 ล้านบาท เพิ่มขึ้น 38.86% พร้อมคาดการณ์ว่าตลอดปี 2566 ไทยจะมีรายได้จากการท่องเที่ยวเมืองรองเพิ่มขึ้นไม่ต่ํากว่า 40% เทียบจากปี 2562
โฆษกประจําสํานักนายกรัฐมนตรี กล่าวเพิ่มเติมว่า สําหรับปี 2567 ททท. ดําเนินยุทธศาสตร์ด้วยโครงการ “365 วัน มหัศจรรย์เที่ยวเมืองรอง” ดันกระแสท่องเที่ยวเมืองรองตลอดปี 2567 เปิดประสบการณ์ใหม่ เที่ยวเมืองรองมิรู้ลืม กระตุ้นให้นักท่องเที่ยวออกไปท่องเที่ยวตามสถานที่ต่าง ๆ ในเมืองไทย พร้อมบูรณาการความร่วมมือกับภาคเอกชน จัดแคมเปญและกิจกรรมส่งเสริมการท่องเที่ยวเมืองรอง นําเสนอสินค้าและบริการด้านการท่องเที่ยวไทยตามแนวคิด Soft Power ซึ่งสะท้อนเอกลักษณ์และอัตลักษณ์ของเมืองรองแต่ละภูมิภาคทั่วประเทศ (Meaning Full Travel + Story Telling) มาเป็นจุดขายให้นักท่องเที่ยวเดินทางมาท่องเที่ยวได้ตลอด 365 วัน โดย ททท. คาดการณ์ว่า ในปี 2567 รายได้จากการท่องเที่ยวเมืองรองจะเติบโตขึ้น 10 – 15% จากปี 2566 อย่างแน่นอน
“นายกรัฐมนตรีเชื่อมั่นในการดําเนินนโยบายกระตุ้นตลาดการท่องเที่ยวในประเทศ ซึ่งเห็นผลสําเร็จเป็นรูปธรรมจากจํานวนนักท่องเที่ยวที่เพิ่มขึ้นอย่างต่อเนื่องในปี 2566 พร้อมขอบคุณหน่วยงานที่เกี่ยวข้องที่ร่วมกันทํางานสนับสนุนอย่างแข็งขัน บูรณาการความร่วมมือผลักดันการท่องเที่ยวภายในประเทศ ปี 2567 โดยเฉพาะการท่องเที่ยวเที่ยวเมืองรอง ซึ่งถือเป็นภาคส่วนสําคัญที่จะทําให้เกิดการกระจายรายได้ไปสู่ชุมชนท่องเที่ยว เกิดการหมุนเวียนทางเศรษฐกิจในแต่ละจังหวัดเพิ่มขึ้น ซึ่งจะส่งผลต่อการเติบโตทางเศรษฐกิจโดยรวมของประเทศ” นายชัย กล่าว
รัฐบาลไทย-ข่าวทำเนียบรัฐบาล-ปลัดฯ จตุพร นำประชุมบอร์ด อ.อ.ป. แนะพัฒนาสวนป่าให้เป็นแหล่งท่องเที่ยว สร้างรายได้ควบคู่ไปกับการดูแลรักษาป่า
วันอังคารที่ 26 ธันวาคม 2566
ปลัดฯ จตุพร นําประชุมบอร์ด อ.อ.ป. แนะพัฒนาสวนป่าให้เป็นแหล่งท่องเที่ยว สร้างรายได้ควบคู่ไปกับการดูแลรักษาป่า
ปลัดฯ จตุพร นําประชุมบอร์ด อ.อ.ป. แนะพัฒนาสวนป่าให้เป็นแหล่งท่องเที่ยว สร้างรายได้ควบคู่ไปกับการดูแลรักษาป่า
ปลัดฯ จตุพร นําประชุมบอร์ด อ.อ.ป. แนะพัฒนาสวนป่าให้เป็นแหล่งท่องเที่ยว สร้างรายได้ควบคู่ไปกับการดูแลรักษาป่า
วันที่ 26 ธันวาคม 2566 เวลา 13.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการขององค์การอุตสาหกรรมป่าไม้ ครั้งที่ 12/2566 ร่วมกับคณะกรรมการฯ เพื่อขับเคลื่อนการดําเนินงานขององค์การอุตสาหกรรมป่าไม้ (อ.อ.ป.) ณ ห้องประชุม 301 องค์การอุตสาหกรรมป่าไม้ และผ่านระบบการประชุมทางไกล Video Conference โดยเน้นการพัฒนางานด้านอุตสาหกรรมป่าไม้ เพื่อพัฒนาและยกระดับการดําเนินงานด้านอุตสาหกรรมป่าไม้ อาทิ การเพิ่มรายได้จากการพัฒนาสวนป่าให้เป็นแหล่งท่องเที่ยวเชิงนิเวศ ให้มีความทันสมัย สวยงาม โดยร่วมกับภาคเอกชนและประชาชนในการสร้างรายได้ควบคู่ไปกับการดูแลรักษาป่า ภายใต้กฎระเบียบ และกฎหมายต่าง ๆ รวมถึงส่งเสริมการซื้อขายคาร์บอนเครดิต และการปลูกป่าเพิ่มพื้นที่สีเขียว
ที่ประชุมฯ ยังได้รับทราบและเห็นชอบรายงานผลการดําเนินงานขององค์การอุตสาหกรรมป่าไม้ ประจําปี 2566 (เดือนมกราคม - พฤศจิกายน 2566) ปฏิทินการประชุมคณะกรรมการขององค์การอุตสาหกรรมป่าไม้ แผนงานและตัวชี้วัดของผู้อํานวยการองค์การอุตสาหกรรมป่าไม้ประจําปี 2567 ตามสัญญาจ้างบริหาร ฉบับลงวันที่ 13 มกราคม 2565 งบลงทุนประจําปีงบประมาณ 2568 ขององค์การอุตสาหกรรมป่าไม้ รายงานทางการเงินขององค์การอุตสาหกรรมป่าไม้ ประจําปี 2566 (งวดเก้าเดือน สิ้นสุดวันที่ 30 กันยายน 2566) ทบทวนกฎบัตรคณะกรรมการชุดย่อยและคณะอนุกรรมการชุดย่อยขององค์การอุตสาหกรรมป่าไม้เพื่อใช้ประกอบการดําเนินงานในปี 2567 แผนงานด้านผู้มีส่วนได้ส่วนเสียองค์การอุตสาหกรรมป่าไม้ ปี 2567 - 2571 และแผนปฏิบัติการด้านผู้มีส่วนได้ส่วนเสียองค์การอุตสาหกรรมป่าไม้ ประจําปี 2567
รัฐบาลไทย-ข่าวทำเนียบรัฐบาล-กรมท่าอากาศยาน จัดฝึกอบรมหลักสูตรเบื้องต้นสำหรับพนักงานตรวจค้น (Initial for Screener) ประจำปีงบประมาณ พ.ศ. 2567 รุ่นที่ 2
วันจันทร์ที่ 11 ธันวาคม 2566
กรมท่าอากาศยาน จัดฝึกอบรมหลักสูตรเบื้องต้นสําหรับพนักงานตรวจค้น (Initial for Screener) ประจําปีงบประมาณ พ.ศ. 2567 รุ่นที่ 2
....
วันนี้ (11 ธันวาคม 2566) นายเกียรติชัย ชัยเรืองยศ รองอธิบดีกรมท่าอากาศยาน ด้านมาตรฐาน ผู้บริหารทุนหมุนเวียน เป็นประธานในการเปิดการฝึกอบรมหลักสูตรเบื้องต้นสําหรับพนักงานตรวจค้น (Initial for Screener) ประจําปีงบประมาณ พ.ศ. 2567 รุ่นที่ 2 ผ่านระบบ Zoom Cloud Meetings โดยมีกิติชัย สัจจลักษณ์ ผู้อํานวยการท่าอากาศยานกระบี่ เข้าร่วมในพิธีเปิดการฝึกอบรมดังกล่าวด้วย สําหรับการฝึกอบรมครั้งนี้มีผู้เข้ารับการอบรมทั้งสิ้น จํานวน 30 คน ประกอบด้วย เจ้าหน้าที่ตรวจอาวุธและวัตถุอันตราย สังกัดท่าอากาศยานกระบี่ ชุมพร นราธิวาส นครศรีธรรมราช ระนอง หัวหิน เลย และ ร้อยเอ็ด การอบรมจัดขึ้นระหว่างวันที่ 11 - 20 ธันวาคม 2566 ณ ท่าอากาศยานกระบี่  โดยได้รับเกียรติจากวิทยากร นายวินัย มัยเจริญ จากบริษัท รักษาความปลอดภัย การ์ดฟอร์ซ อะวิเอชั่น จํากัด ซึ่งได้รับใบรับรองจากสํานักงานการบินพลเรือนแห่งประเทศไทยเป็นวิทยากรครูผู้สอนในหลักสูตรครั้งนี้
สําหรับการฝึกอบรมในครั้งนี้มีวัตถุประสงค์เพื่อให้ผู้ที่ปฏิบัติงานในตําแหน่งเจ้าหน้าที่ตรวจอาวุธและวัตถุอันตราย ได้รับความรู้ ทักษะ ขั้นตอนและบทบาทหน้าที่ของเจ้าหน้าที่ตรวจอาวุธและวัตถุอันตราย เกิดความชํานาญและตระหนักในการรักษาความปลอดภัยด้านการบิน  สามารถนําความรู้ไปประยุกต์ใช้กับการปฏิบัติงานด้านการตรวจค้นอาวุธและวัตถุอันตรายได้อย่างถูกต้องตามมาตรฐาน เข้าสู่กระบวนการยื่นขอใบรับรองพนักงานตรวจค้นตามกฎ ระเบียบที่สํานักงานการบินพลเรือนแห่งประเทศไทยกําหนด และเป็นไปตามแผนฝึกอบรมการรักษาความปลอดภัยการบินพลเรือนของกรมท่าอากาศยาน ฉบับที่ 2 ปรับปรุงครั้งที่ 00 พ.ศ. 2566 (ASP for DOA)
โดยมีหัวข้อการฝึกอบรม ดังนี้
1. การฝึกอบรมหลักสูตรความตระหนักรู้ด้านการรักษาความปลอดภัย (Security Awareness)
2. การฝึกอบรมภาคทฤษฎีหลักสูตรพื้นฐานสําหรับพนักงานตรวจค้น (Basic Screening)
3. การฝึกอบรมภาคปฏิบัติหลักสูตรพื้นฐานสําหรับพนักงานตรวจค้น (Basic Screening)
4. การฝึกอบรมการตีความภาพเอกซเรย์ด้วยคอมพิวเตอร์ (Computer Based Training (CBT)
5. การฝึกอบรมแบบปฏิบัติจริง (On-The-Job Training)
ในการนี้รองอธิบดีกรมท่าอากาศยาน ด้านมาตรฐาน ได้กล่าวให้โอวาทแก่เจ้าหน้าที่ที่เข้ารับการฝึกอบรมในหลักสูตรดังกล่าวให้มีความตั้งใจเก็บเกี่ยวความรู้ในการฝึกอบรมเพื่อพัฒนาทักษะ ให้เกิดความชํานาญ รู้บทบาทหน้าที่ของตนเอง ตระหนักถึงความสําคัญของการรักษาความปลอดภัยในชีวิต และทรัพย์สินของผู้โดยสาร รวมถึงผู้ใช้บริการท่าอากาศยานเป็นสําคัญ ตลอดจนควบคู่ไปกับการบริการที่ดี ตามกิจกรรม "ส่งต่อรอยยิ้ม ด้วยใจบริการ" ของกรมท่าอากาศยาน ที่มุ่งมั่นส่งเสริมให้เจ้าหน้าที่ของกรมท่าอากาศยานปฏิบัติงานตามมาตรฐานควบคู่ไปกับการบริการที่ดีต่อไป
รัฐบาลไทย-ข่าวทำเนียบรัฐบาล-WHO รับรอง ไทยเป็น 1 ใน 5 ประเทศ “คุมเข้มและกำจัดไขมันทรานส์จากอุตสาหกรรมอาหาร” ตามเกณฑ์
วันจันทร์ที่ 11 ธันวาคม 2566
WHO รับรอง ไทยเป็น 1 ใน 5 ประเทศ “คุมเข้มและกําจัดไขมันทรานส์จากอุตสาหกรรมอาหาร” ตามเกณฑ์
.....
WHO รับรอง ไทยเป็น 1 ใน 5 ประเทศ “คุมเข้มและกําจัดไขมันทรานส์จากอุตสาหกรรมอาหาร” ตามเกณฑ์
.
“ไทยเป็น 1 ใน 5 ประเทศ” ที่ได้รับการรับรองจากองค์การอนามัยโลก (WHO) ว่ามีการกําจัดไขมันทรานส์จากอุตสาหกรรมอาหารที่สอดคล้องตามหลักเกณฑ์ ทั้งด้านการออกกฎหมายควบคุม และการเฝ้าระวังเข้มงวดอย่างต่อเนื่อง
.
ไขมันทรานส์ คือ น้ํามันที่ผ่านกระบวนการเติมไฮโดรเจนบางส่วน ซึ่งเป็นอันตรายต่อสุขภาพ ทําให้ระดับโคเลสเตอรอลชนิดไม่ดีและไตรกลีเซอไรด์สูงขึ้น เพิ่มความเสี่ยงต่อการเกิดโรคหลอดเลือดและหัวใจ มักพบในอาหารที่ทําให้มีคุณสมบัติในการเก็บรักษาได้นานขึ้น นิยมนําไปใช้ในกลุ่มขนมอบหรือเบเกอรี่ เช่น เนยเทียม เนยเทียม เนยขาว
.
ที่ผ่านมา อย. ได้ดําเนินการอย่างจริงจังในการกําจัดไขมันทรานส์ โดยได้ออกประกาศกระทรวงสาธารณสุขที่ 388 พ.ศ. 2561 เพื่อ “ห้ามผลิต นําเข้า หรือจําหน่ายน้ํามัน หรืออาหารที่มีไขมันทรานส์เป็นส่วนประกอบ” ซึ่งมีผลใช้บังคับตั้งแต่ปี 2562 เป็นต้นมา นอกจากนี้ อย. ยังได้ประชาสัมพันธ์ให้ความรู้เรื่องไขมันทรานส์อย่างต่อเนื่องทุกช่องทาง ส่งผลให้เมื่อวันที่ 22 พ.ย. 2566 องค์การอนามัยโลก ได้ออกประกาศนียบัตรรับรองว่าประเทศไทยเป็นประเทศที่มีการกําจัดไขมันทรานส์จากอุตสาหกรรมอาหาร โดยเป็น 1 ใน 5 ประเทศแรก (ไทย เดนมาร์ก ลิทัวเนีย ซาอุดิอาระเบีย และโปแลนด์) ที่ได้รับประกาศนียบัตรดังกล่าว
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ตั้งเป้า 100 ล้านเหรียญสหรัฐ” ไทย-มองโกเลีย จับมือเพิ่มมูลค่าการค้า ภายในปี 2570
วันจันทร์ที่ 11 ธันวาคม 2566
“ตั้งเป้า 100 ล้านเหรียญสหรัฐ” ไทย-มองโกเลีย จับมือเพิ่มมูลค่าการค้า ภายในปี 2570
.....
“ตั้งเป้า 100 ล้านเหรียญสหรัฐ” ไทย-มองโกเลีย จับมือเพิ่มมูลค่าการค้า ภายในปี 2570
.
ไทยเตรียมเป็นเจ้าภาพจัดการประชุมคณะกรรมการร่วมทางการค้า (JTC) ไทย-มองโกเลีย ครั้งที่ 2 ช่วงเดือน เม.ย.-พ.ค.2567 ซึ่งเป็นเวทีสําคัญที่ทั้ง 2 ประเทศจะร่วมกันหาแนวทางขับเคลื่อนการค้า และแก้ไขปัญหาอุปสรรคต่าง ๆ มุ่งสู่เป้าหมายการค้าระหว่างกันที่ 100 ล้านเหรียญสหรัฐ และเป้าหมายการลงทุนระหว่างกันที่ 1,500 ล้านเหรียญสหรัฐ ภายในปี 2570
.
มองโกเลีย แม้มีขนาดเล็ก แต่จะเป็นประตูขยายการค้าการลงทุนของไทยไปสู่จีนและรัสเซีย นอกจากนี้ มองโกเลีย เป็นประเทศ Land Lock ไม่มีทางออกสู่ทะเล การเชื่อมโยงทางอากาศจึงเป็นสิ่งสําคัญ ปัจจุบันมีเที่ยวบินตรงระหว่างไทย-มองโกเลีย ได้แก่ สายการบินมองโกเลียนแอร์ไลน์ บินตรง อูลานบาตอร์-กรุงเทพฯ 4 เที่ยวต่อสัปดาห์ และอูลานบาตอร์-ภูเก็ต 3 เที่ยวต่อสัปดาห์ เป็นโอกาสของสินค้าส่งออกที่เน่าเสียง่าย เช่น ผลไม้และอาหารทะเล
.
ไทยได้ชักชวนผู้ประกอบการมองโกเลีย เข้าร่วมงานแสดงสินค้า THAIFEX-Anuga Asia 2024 และงาน STYLE Bangkok เพื่อแสดงสินค้าและจับคู่ทางธุรกิจกับผู้ส่งออกของไทยด้วย
.
อ่านข่าว >> https://www.thaigov.go.th/news/contents/details/75796
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“คารม” เผย ศธ.เดินหน้าขับเคลื่อนนโยบายการศึกษา “ลดการบ้าน เพิ่มการเรียนรู้” มุ่งเน้นลดภาระ สร้างความสุข
วันจันทร์ที่ 11 ธันวาคม 2566
11/12/2566
“คารม” เผย ศธ.เดินหน้าขับเคลื่อนนโยบายการศึกษา “ลดการบ้าน เพิ่มการเรียนรู้” มุ่งเน้นลดภาระ สร้างความสุข
“คารม” เผย ศธ.เดินหน้าขับเคลื่อนนโยบายการศึกษา “ลดการบ้าน เพิ่มการเรียนรู้” มุ่งเน้นลดภาระ สร้างความสุข
ว้นนี้ (11 ธ.ค.66) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาลมุ่งให้นักเรียน เรียนหนังสืออย่างมีความสุข และให้ความสําคัญต่อคุณภาพของครูและเด็กนักเรียนทั้งประเทศ และที่สําคัญที่สุด รัฐบาลจะดําเนินการแก้ไขปัญหาความเหลื่อมล้ําทางการศึกษาที่เป็นรากฐานสําคัญของความเหลื่อมล้ําทางเศรษฐกิจที่เกิดขึ้นในสังคมไทย รวมไปถึงการดูแลสุขภาพกายและสุขภาพใจของนักเรียนทุกคน
นายคารม กล่าวว่า พลตํารวจเอก เพิ่มพูน ชิดชอบ รัฐมนตรีว่าการกระทรวงศึกษาธิการขับเคลื่อนนโยบายรัฐบาล ประกาศนโยบายการศึกษาของกระทรวงศึกษาธิการ ประจําปีงบประมาณ พ.ศ.2567 - 2568 มุ่งหวังให้ผู้เรียนทุกช่วงวัยได้รับการพัฒนาในทุกมิติ โดยเน้นให้ผู้เรียน "เรียนดี มีความสุข" ใช้หลักการมีส่วนร่วมในการจัดการศึกษาจากทุกภาคตามคํากล่าว "จับมือไว้ แล้วไปด้วยกัน" และกําหนดแนวทางให้หน่วยงานในสังกัดและในกํากับของกระทรวงศึกษาธิการนําไปใช้ในการขับเคลื่อนนโยบาย คือ ลดภาระครูและบุคลากรทางการศึกษาและลดภาระนักเรียนและผู้ปกครอง
นายคารม กล่าวว่า เพื่อขับเคลื่อนนโยบายลดภาระครูและบุคลากรทางการศึกษา และลดภาระนักเรียนและผู้ปกครอง ตามนโยบายของรัฐบาลและเจตนารมย์ของรัฐมนตรีว่าการกระทรวงศึกษาธิการ สํานักงานคณะกรรมการการศึกษาขั้นพื้นฐาน (สพฐ.) ได้จัดทําแนวทาง "การลดการบ้าน เพิ่มการเรียนรู้" สําหรับครูผู้สอนใช้เป็นแนวทางในการมอบหมายการบ้านแก่ผู้เรียนให้มีความเหมาะสม และใช้การบ้าน
เป็นเครื่องมือในการพัฒนาการเรียนรู้และประเมินเพื่อพัฒนาการเรียนรู้ของผู้เรียนได้อีกทางหนึ่ง โดยได้
แจ้งให้สํานักงานเขต พื้นที่การศึกษาทุกเขตเน้นย้ํา ให้สถานศึกษาในกํากับ ดําเนินการให้การมอบหมายการบ้านแก่นักเรียนเป็นไปอย่างเหมาะสม เกิดประโยชน์ต่อผู้เรียนอย่างสูงสุด มุ่งหวังให้นักเรียนได้เรียนรู้อย่างมีความสุข ให้การบ้านเป็นเครื่องมือในการ พัฒนาการเรียนรู้และเป็นเครื่องมือประเมินเพื่อ พัฒนาการเรียนรู้ของนักเรียน
รัฐบาลไทย-ข่าวทำเนียบรัฐบาล-"อนุทิน" ลงนามกฎกระทรวงขยายเวลาเปิดสถานบริการถึงตี 4 ย้ำทันบังคับ 15 ธ.ค. ตามนโยบายนายกรัฐมนตรี กำชับหน่วยงานมหาดไทยประสานฝ่ายความมั่นคงบูรณาการดูแลความเรียบร้อยส่งเสริมท่องเที่ยว
วันจันทร์ที่ 11 ธันวาคม 2566
11/12/2566
"อนุทิน" ลงนามกฎกระทรวงขยายเวลาเปิดสถานบริการถึงตี 4 ย้ําทันบังคับ 15 ธ.ค. ตามนโยบายนายกรัฐมนตรี กําชับหน่วยงานมหาดไทยประสานฝ่ายความมั่นคงบูรณาการดูแลความเรียบร้อยส่งเสริมท่องเที่ยว
"อนุทิน" ลงนามกฎกระทรวงขยายเวลาเปิดสถานบริการถึงตี 4 ย้ําทันบังคับ 15 ธ.ค. ตามนโยบายนายกรัฐมนตรี พร้อมกําชับหน่วยงานมหาดไทยประสานฝ่ายความมั่นคงบูรณาการดูแลความเรียบร้อยส่งเสริมท่องเที่ยวควบคู่ดูแลสังคม
น.ส.ไตรศุลี ไตรสรณกุล เลขานุการ รมว.มหาดไทยและโฆษกกระทรวงมหาดไทย กล่าวว่า ตามที่รัฐบาลภายใต้การนําของนายเศรษฐา ทวีสิน นายกรัฐมนตรีและรมว.คลัง ได้ มอบหมายให้กระทรวงมหาดไทยเป็นหน่วยงานหลักในการออกข้อกําหนดการเปิดปิดสถานบริการเพื่อสนับสนุนการท่องเที่ยว ซึ่งกระทรวงมหาดไทย โดยกรมการปกครองได้ยกร่างกฎกระทรวงกําหนดวันเวลาเปิดปิดของสถานบริการ (ฉบับที่ 3) พ.ศ. 2566 เสนอที่ประชุมคณะรัฐมนตรี(ครม.) เมื่อวันที่ 28 พ.ย. 66 ที่ผ่านมา
ล่าสุด นายอนุทิน ชาญวีรกูล รองนายกรัฐมนตรีและ รมว.มหาดไทย ได้ลงนามในร่างกฎกระทรวงฯ เป็นที่เรียบร้อยแล้ว ขั้นตอนถัดไปจะเป็นการประกาศในราชกิจจานุเบกษา ซึ่งจะทันบังคับใช้ตามกรอบเวลาที่นายกรัฐมนตรีเคยประกาศไว้ที่จะเริ่มในวันที่ 15 ธ.ค. 66 อย่างแน่นอน
น.ส.ไตรศุลี กล่าวว่า สาระสําคัญของกฎกระทรวงฯ จะเป็นการขยายเวลาให้สถานบริการใน 5 จังหวัด/พื้นที่ ดังต่อไปนี้เปิดให้บริการได้ถึงเวลา 4.00 น. ของวันรุ่งขึ้นได้ ได้แก่ สถานบริการในท้องที่กรุงเทพมหานคร, จังหวัดภูเก็ต, จังหวัดชลบุรี, จังหวัดเชียงใหม่ และท้องที่อําเภอเกาะสมุย จังหวัดสุราษฎร์ธานี
นอกจากนี้ สถานบริการที่ตั้งที่อยู่ในสถานที่ตั้งโรงแรมตามกฎหมายว่าด้วยโรงแรมทั่วประเทศ ก็สามารถเปิดบริการได้ถึง 4.00 น.ของวันรุ่งขึ้น ได้เช่นกัน
"เพื่อเป็นการส่งเสริมการท่องเที่ยวในช่วงเทศกาลปีใหม่ ตามกฎกระทรวงฉบับนี้จะขยายเวลาให้สถานบริการในทุกท้องที่ทั่วประเทศสามารถเปิดบริการในคืนส่งท้ายปีเก่า(31 ธ.ค.) ไปจนถึงเวลา 6.00 น. ของวันปีใหม่(1 ม.ค.)ได้ด้วย" น.ส.ไตรศุลี กล่าว
โฆษกกระทรวงมหาดไทย กล่าวว่า นายอนุทิน ได้ให้นโยบายและกําชับหน่วยงานของกระทรวงมหาดไทย ให้ประสานงานกับหน่วยงานที่เกี่ยวข้องทั้งท้องถิ่น และฝ่ายความมั่นคง เพื่อวางแนวทางการดูแลพื้นที่ท่องเที่ยว เพื่อให้การอออกเกณฑ์ขยายเวลาเปิดสถานบริการนําร่องใน 5 จังหวัด/พื้นที่ ดังกล่าวสามารถสนับสนุนภาคการท่องเที่ยวตามนโยบายรัฐบาล ควบคู่ไปกับการดูแลความสงบเรียบร้อยของสังคม และประชาชนได้รับความปลอดภัยได้อย่างมีประสิทธิภาพ โดยประเด็นที่ รมว.มหาดไทยเน้นย้ําให้ความสําคัญอย่างยิ่งคือการกวดขันไม่ให้มีการเมาแล้วขับ เพื่อลดโอกาสเกิดความเสียหายหรือสูญเสียต่อประชาชนและสังคมต่อไป
รัฐบาลไทย-ข่าวทำเนียบรัฐบาล-“คารม” เตือน ปชช. ระวังเบอร์โทรอันตราย 082-810-3575 หลอกล็อกอิน ดูดเงินหมดบัญชี ย้ำ จนท.รัฐ ไม่มีนโยบายโทรหา ปชช.
วันจันทร์ที่ 11 ธันวาคม 2566
11/12/2566
“คารม” เตือน ปชช. ระวังเบอร์โทรอันตราย 082-810-3575 หลอกล็อกอิน ดูดเงินหมดบัญชี ย้ํา จนท.รัฐ ไม่มีนโยบายโทรหา ปชช.
“คารม” เตือน ปชช. ระวังเบอร์โทรอันตราย 082-810-3575 หลอกล็อกอิน ดูดเงินหมดบัญชี ย้ํา จนท.รัฐ ไม่มีนโยบายโทรหา ปชช.
ว้นนี้ (11 ธ.ค.66) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ตามที่มีการส่งต่อข้อมูลในสื่อต่าง ๆ เกี่ยวกับประเด็นเรื่องเบอร์โทรอันตราย 082-810-3575 โทรติดต่อประชาชนหลอกล็อกอิน ถูกดูดเงินหมดบัญชี นั้น
นายคารม กล่าวว่า มีมิจฉาชีพแอบอ้างเป็นเจ้าหน้าที่กระทรวงการคลัง โดยใช้เบอร์โทร 082-810-3575 โทรไปหาประชาชน และหลอกลวงโดยให้กดยกเลิกสิทธิ์โครงการของรัฐฯ ที่หมดเขตไปแล้ว และให้ประชาชนล็อกอินใส่ user name และรหัสของแอปฯ “เป๋าเงิน” ซึ่งจงใจหลอกลวงประชาชนในสื่อสังคมออนไลน์ โดยเฉพาะ LINE ทั้งยังแอบอ้างว่า ท่านได้รับเอกสารสิทธิพิเศษจากกระทรวงการคลัง ซึ่งมีการลงนามโดยผู้บริหารระดับสูงของกระทรวงการคลัง ขอประชาชนอย่าหลงเชื่อ เป็นการแอบอ้างของมิจฉาชีพ
”ขอย้ํา หากมีเบอร์โทร 082-810-3575 โทรติดต่ออย่ารับ ให้บล็อคเบอร์ ยืนยันทางกระทรวงการคลังไม่มีเจ้าหน้าที่กระทรวงการคลังใด ๆ ติดต่อหาประชาชนเพื่อให้ยกเลิกสิทธิ์โครงการของรัฐฯ ทั้งนั้น และไม่มีการมอบสิทธิใด ๆ ให้แก่บุคคลในการกระจายเงินในรูปแบบต่าง ๆ ตามที่มีการเผยแพร่ข้อมูล รวมถึงกระทรวงการคลังไม่ได้มีแอปพลิเคชันไลน์แต่อย่างใด“ นายคารม เน้นย้ํา
รัฐบาลไทย-ข่าวทำเนียบรัฐบาล-“พัชรวาท” นำทีมศึกษาดูงานสวนพฤกษศาสตร์ Mawasem Park สหรัฐอาหรับเอมิเรตส์
วันจันทร์ที่ 11 ธันวาคม 2566
“พัชรวาท” นําทีมศึกษาดูงานสวนพฤกษศาสตร์ Mawasem Park สหรัฐอาหรับเอมิเรตส์
“พัชรวาท” นําทีมศึกษาดูงานสวนพฤกษศาสตร์ Mawasem Park สหรัฐอาหรับเอมิเรตส์
“พัชรวาท” นําทีมศึกษาดูงานสวนพฤกษศาสตร์ Mawasem Park สหรัฐอาหรับเอมิเรตส์
วันที่ 10 ธันวาคม 2566 ณ สวนพฤกษศาสตร์ Mawasem Park สหรัฐอาหรับเอมิเรตส์พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมคณะผู้แทนไทย และเอกอัครราชทูตไทยประจํากรุงอาบูดาบี เข้าเยี่ยมชมศึกษาดูงานนวัตกรรมการเพาะเลี้ยงเนื้อเยื่อ และการเพาะพันธุ์กล้าไม้ในพื้นที่แห้งแล้งและมีปริมาณน้ําจํากัด รวมถึงการนําเทคโนโลยีด้านการปรับตัวต่อการเปลี่ยนแปลงสภาพภูมิอากาศมาประยุกต์ใช้ในการเพาะพันธุ์และดูแลรักษาพันธุ์ไม้
พร้อมกันนี้ พล.ต.อ.พัชรวาท ยังได้ร่วมกับผู้บริหารของสวนพฤกษศาสตร์ Mawasem Park ปลูกต้นราชพฤกษ์ ซึ่งเป็นต้นไม้ประจําชาติของประเทศไทย เพื่อเป็นการแสดงถึงความสัมพันธ์ในการดําเนินความร่วมมือด้านทรัพยากรธรรมชาติและสิ่งแวดล้อมและมิตรภาพที่ดีระหว่าง 2 ประเทศ อีกด้วย
รัฐบาลไทย-ข่าวทำเนียบรัฐบาล-เฮ! ตรึงราคาก๊าซ LPG อีก 3 เดือน มีผล 1 ม.ค. - 31 มี.ค. 67 ช่วยประชาชนลดค่าครองชีพ
วันจันทร์ที่ 11 ธันวาคม 2566
เฮ! ตรึงราคาก๊าซ LPG อีก 3 เดือน มีผล 1 ม.ค. - 31 มี.ค. 67 ช่วยประชาชนลดค่าครองชีพ
.....
เฮ! ตรึงราคาก๊าซ LPG อีก 3 เดือน มีผล 1 ม.ค. - 31 มี.ค. 67 ช่วยประชาชนลดค่าครองชีพ
.
กระทรวงพลังงาน ติดตามสถานการณ์ราคาก๊าซ LPG ตลาดโลกในช่วงไตรมาส 4 ของปี 2566 พบว่ายังมีแนวโน้มราคาปรับตัวเพิ่มสูงขึ้นตามราคาน้ํามันดิบในตลาดโลก โดยจะกระทบต่อราคาสินค้าและบริการในประเทศส่งผลต่อเนื่องถึงค่าครองชีพของประชาชน
.
ดังนั้น เพื่อบรรเทาภาระค่าครองชีพของประชาชนและส่งเสริมการฟื้นตัวทางเศรษฐกิจของประเทศ ที่ประชุมคณะกรรมการบริหารนโยบายพลังงาน (กบง.) จึงมีมติเห็นชอบให้คงราคาขายส่งหน้าโรงกลั่นก๊าซปิโตรเลียมเหลว (LPG) ที่ 20.9179 บาทต่อกิโลกรัม (ไม่รวมภาษีมูลค่าเพิ่ม) เพื่อให้ราคาขายปลีก LPG อยู่ที่ประมาณ 423 บาทต่อถัง 15 กิโลกรัม ต่ออีก 3 เดือน โดยให้มีผลตั้งแต่วันที่ 1 ม.ค. – 31 มี.ค. 67
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"พัชรวาท” นำคณะเข้าหารือและขอบคุณทูตไทย ณ กรุงอาบูดาบี สนับสนุนการเข้าร่วมประชุม COP28
วันจันทร์ที่ 11 ธันวาคม 2566
"พัชรวาท” นําคณะเข้าหารือและขอบคุณทูตไทย ณ กรุงอาบูดาบี สนับสนุนการเข้าร่วมประชุม COP28
พัชรวาท” นําคณะเข้าหารือและขอบคุณทูตไทย ณ กรุงอาบูดาบี สนับสนุนการเข้าร่วมประชุม COP28
“พัชรวาท” นําคณะเข้าหารือและขอบคุณทูตไทย ณ กรุงอาบูดาบี สนับสนุนการเข้าร่วมประชุม COP28
วันที่ 10 ธันวาคม 2566 ณ สถานเอกอัครราชทูต ณ กรุงอาบูดาบี สหรัฐอาหรับเอมิเรสต์ พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยคณะผู้แทนไทย เข้าพบนายสรยุทธ ชาสมบัติ เอกอัครราชทูต ณ กรุงอาบูดาบี หารือถึงแนวทางในการขับเคลื่อนนโยบายด้านการเปลี่ยนแปลงสภาพภูมิอากาศของประเทศไทย พร้อมกล่าวขอบคุณที่ได้สนับสนุนการดําเนินงานของคณะผู้แทนไทยในการเข้าร่วมการประชุมรัฐภาคีกรอบอนุสัญญาสหประชาชาติ ว่าด้วยการเปลี่ยนแปลงสภาพภูมิอากาศ สมัยที่ 28 (COP28) จนสําเร็จลุล่วงไปด้วยดี ในโอกาสนี้ พล.ต.อ.พัชรวาท ยังได้เซ็นต์สมุดเยี่ยมและมอบของที่ระลึกให้กับเอกอัครราชทูต ณ กรุงอาบูดาบี อีกด้วย
รัฐบาลไทย-ข่าวทำเนียบรัฐบาล-“หมอชลน่าน” สั่งด่วน รับตัวหญิงป่วยด้วยโรคแผลพุพอง จากกาญจนบุรี เข้ารักษาตัวที่สถาบันโรคผิวหนัง
วันจันทร์ที่ 11 ธันวาคม 2566
“หมอชลน่าน” สั่งด่วน รับตัวหญิงป่วยด้วยโรคแผลพุพอง จากกาญจนบุรี เข้ารักษาตัวที่สถาบันโรคผิวหนัง
รัฐมนตรีว่าการกระทรวงสาธารณสุข มอบหมายกรมการแพทย์ดูแลผู้ป่วยหญิงชาวกาญจนบุรี ขอความช่วยเหลือจากอาการป่วยแผลพุพองทั่วตัว น้ําเหลืองไหลตลอดเวลา โดยประสานโรงพยาบาลในพื้นที่ส่งตัวผู้ป่วยเข้ามารับการรักษาที่สถาบันโรคผิวหนังแล้ว คาดจะเดินทางมาถึงวันพรุ่งนี้
รัฐมนตรีว่าการกระทรวงสาธารณสุข มอบหมายกรมการแพทย์ดูแลผู้ป่วยหญิงชาวกาญจนบุรี ขอความช่วยเหลือจากอาการป่วยแผลพุพองทั่วตัว น้ําเหลืองไหลตลอดเวลา โดยประสานโรงพยาบาลในพื้นที่ส่งตัวผู้ป่วยเข้ามารับการรักษาที่สถาบันโรคผิวหนังแล้ว คาดจะเดินทางมาถึงวันพรุ่งนี้
จากกรณีข่าว แม่ค้าส้มตํา ใน อ.ท่ามะกา จ.กาญจนบุรี วัย35 ปี เกิดมีแผลพุพองขึ้นทั่วตัว แผลมีน้ําเหลืองไหลออกมาตลอดเวลา โพสต์เฟซบุ๊กเพื่อขอความช่วยเหลือโดยเฉพาะสิ่งของจําเป็น เช่น น้ําเกลือและสําลี ที่ในแต่ละวันต้องใช้ในการล้างแผลประมาณ10 ขวด ขวดละเกือบ 50 บาท ซึ่งแผลพุพองตามตัวมีน้ําเหลืองไหลออกมามาก จนต้องนอนกับใบตอง เพราะไม่สามารถนอนที่ผ้าและที่นอนได้ ยังไม่รวมความเดือดร้อนที่ไม่สามารถทํางานได้ ทั้งๆ ที่ต้องดูแลลูกถึงสามคนและแม่ที่ป่วย
ในการนี้ นพ.ชลน่าน ศรีแก้ว รัฐมนตรีว่าการกระทรวงสาธารณสุข ได้รับทราบความเดือดร้อนดังกล่าว จึงได้สั่งการให้ พญ.อัมพร เบญจพลพิทักษ์ รักษาราชการแทนอธิบดีกรมการแพทย์ ประสานหาข้อมูลเพื่อรับตัวนางเพ็ญนภาเข้ามารักษาตัวในกรุงเทพฯ เป็นการบรรเทาความเดือดร้อน โดยเร่งด่วนแล้ว
ด้าน พญ.อัมพร กล่าวว่า ได้สั่งการไปยังสถาบันโรคผิวหนัง ซึ่งเป็นหน่วยงานในสังกัดกรมการแพทย์ ประสานไปยังโรงพยาบาลมะการักษ์ เพื่อเตรียมการส่งตัวผู้ป่วยรายนี้เข้ามารับการรักษาต่อที่สถาบันโรคผิวหนังแล้วคาดว่าน่าจะสามารถส่งตัวมารักษาได้ภายในวันพรุ่งนี้ ส่วนสาเหตุของอาการพุพอง น้ําเหลืองไหลทั่วตัว เบื้องต้นทราบว่าเกิดจากโรคที่มาด้วยอาการตุ่มน้ําพอง (vesiculobullous disease) จะดําเนินการตรวจวิเคราะห์โรคอย่างละเอียดเพิ่มเติมเพื่อหาวิธีการรักษาที่มีประสิทธิภาะและเหมาะสมที่สุดต่อไป
ทั้งนี้ นางสาวตรีชฎา ศรีธาดา ในฐานะโฆษกกระทรวงสาธารณสุข ฝ่ายการเมือง ระบุว่า นพ.ชลน่าน ศรีแก้วรัฐมนตรีว่าการกระทรวงสาธารณสุข ได้กําชับให้กรมการแพทย์ดูแลผู้ป่วยรายนี้ให้ดีที่สุด ยืนยันว่า กระทรวงสาธารณสุขไม่ทอดทิ้งประชาชน และพร้อมให้ความช่วยเหลือด้วยศักยภาพที่มีของโรงพยาบาลและสถาบันเฉพาะทางในสังกัดกระทรวงสาธารณสุขทุกแห่ง
********************************************** 11 ธันวาคม 2566
รัฐบาลไทย-ข่าวทำเนียบรัฐบาล-สธ. ร่วมกับภาคีเครือข่าย เตรียมจัดงานใหญ่ 25 ปี ศูนย์พึ่งได้ เฉลิมพระเกียรติ ในหลวง-พระราชินี และสมเด็จพระเจ้าลูกเธอ เจ้าฟ้าพัชรกิติยาภาฯ
วันจันทร์ที่ 11 ธันวาคม 2566
สธ. ร่วมกับภาคีเครือข่าย เตรียมจัดงานใหญ่ 25 ปี ศูนย์พึ่งได้ เฉลิมพระเกียรติ ในหลวง-พระราชินี และสมเด็จพระเจ้าลูกเธอ เจ้าฟ้าพัชรกิติยาภาฯ
รัฐมนตรีว่าการกระทรวงสาธารณสุข เผย เตรียมจับมือภาคีเครือข่ายจัดกิจกรรมครบรอบ 25 ปี ศูนย์พึ่งได้ กระทรวงสาธารณสุข เพื่อเฉลิมพระเกียรติพระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และสมเด็จพระเจ้าลูกเธอ เจ้าฟ้าพัชรกิติยาภาฯ
รัฐมนตรีว่าการกระทรวงสาธารณสุข เผย เตรียมจับมือภาคีเครือข่ายจัดกิจกรรมครบรอบ 25 ปี ศูนย์พึ่งได้ กระทรวงสาธารณสุข เพื่อเฉลิมพระเกียรติพระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และสมเด็จพระเจ้าลูกเธอ เจ้าฟ้าพัชรกิติยาภาฯ ที่ทรงปฏิบัติพระกรณียกิจด้วยพระวิริยะอุตสาหะในการต่อต้านความรุนแรงต่อสตรีตามหลักนิติธรรม การพัฒนาการจัดการภัยอาชญากรรมที่มีต่อสังคมและการปฏิรูปกระบวนการยุติธรรมจนเกิดผลสําเร็จเป็นรูปธรรม
นพ.ชลน่าน ศรีแก้ว รัฐมนตรีว่าการกระทรวงสาธารณสุข เปิดเผยว่า กระทรวงสาธารณสุขจะจัดกิจกรรมครบรอบ 25 ปี ศูนย์พึ่งได้ กระทรวงสาธารณสุข ภายใต้แนวคิด “ต่อเนื่อง เชื่อมโยง และร่วมมือ” เพื่อเฉลิมพระเกียรติพระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ที่ทรงปฏิบัติพระกรณียกิจด้วยพระวิริยะอุตสาหะในการต่อต้านความรุนแรงต่อสตรีตามหลักนิติธรรม การพัฒนาการจัดการภัยอาชญากรรมที่มีต่อสังคมและการปฏิรูปกระบวนการยุติธรรม จนเกิดผลสําเร็จเป็นรูปธรรม อีกทั้งเพื่อเผยแพร่บทบาท หน้าที่ และภารกิจตลอด 25 ปีของศูนย์พึ่งได้ ยกย่องเครือข่าย และสร้างขวัญกําลังใจแก่ผู้ปฏิบัติงาน ตลอดจนเป็นเวทีแห่งการเรียนรู้ การเชื่อมโยง และการแลกเปลี่ยนประสบการณ์ระหว่างหน่วยงาน โดยจะกราบบังคมทูลเชิญ พระบาทสมเด็จพระเจ้าอยู่หัวเป็นองค์ประธาน และโปรดเกล้าฯ พระราชทานวัน เวลา การจัดงาน
สําหรับกิจกรรม ประกอบด้วย นิทรรศการและวิดีทัศน์เฉลิมพระเกียรติ “วชิรเมตตารอยยิ้มทั่วฟ้าแห่งสยามราษฎร์”การมอบโล่พระราชทาน “ศูนย์พึ่งได้ต้นแบบ” การประชุมสัมมนาแลกเปลี่ยนเรียนรู้ในรูปแบบการบรรยาย อภิปราย และการประกวดผลงานวิชาการทั้งแบบOral และ Poster เป็นต้น คาดว่าจะมีบุคลากรของกระทรวงสาธารณสุข และภาคีเครือข่ายทั้งภาครัฐ ภาคเอกชน องค์กรอิสระ และประชาชนทั่วไป เข้าร่วมงานประมาณ 1,000 คน
********************************************** 11 ธันวาคม 2566
รัฐบาลไทย-ข่าวทำเนียบรัฐบาล-มหาดไทยพร้อมขับเคลื่อนมาตรการรองรับฤดูแล้ง 66/67 ป้องกันการขาดแคลนน้ำกระทบประชาชนทันต่อสถานการณ์
วันจันทร์ที่ 11 ธันวาคม 2566
11/12/2566
มหาดไทยพร้อมขับเคลื่อนมาตรการรองรับฤดูแล้ง 66/67 ป้องกันการขาดแคลนน้ํากระทบประชาชนทันต่อสถานการณ์
มหาดไทยพร้อมขับเคลื่อนมาตรการรองรับฤดูแล้ง 66/67 ป้องกันการขาดแคลนน้ํากระทบประชาชนทันต่อสถานการณ์
น.ส.ไตรศุลี ไตรสรณกุล เลขานุการ รมว.มหาดไทย และโฆษกกระทรวงมหาดไทย กล่าวว่า ในรอบปี 2566 ที่ผ่านมาประเทศไทยและหลายประเทศทั่วโลกเผชิญกับการเปลี่ยนแปลงสภาพภูมิอากาศ และมีการคาดว่าปรากฏการณ์เอลนีโญจะส่งผลให้เกิดความแห้งแล้งอันอาจกระทบต่อภาคส่วนต่างๆ ไม่ว่าจะเป็นการเกษตร การอุปโภคบริโภค อุตสาหกรรม และการท่องเที่ยว เพื่อบรรเทาผลกระทบข้างต้นกระทรวงมหาดไทยได้ติดตามข้อมูลสภาพอากาศใกล้ชิด ให้ความสําคัญกับการประสานทํางานกับหน่วยงานที่เกี่ยวข้องเพื่อให้หน่วยงานกระทรวงฯ ทั้งฝ่ายปกครอง และราชการส่วนท้องถิ่น เข้าไปมีส่วนในการขับเคลื่อนแผนการรับมือและแก้ไขปัญหาในทุกระดับ
ล่าสุด นายอนุทิน ชาญวีรกูล รองนายกรัฐมนตรีและรมว.มหาดไทย ได้รับทราบมาตรการรองรับฤดูแล้ง ปี 2566/67 และโครงการเพิ่มประสิทธิภาพการบริหารจัดการทรัพยากรน้ําเพื่อรองรับสถานการณ์ภัยแล้งและฝนทิ้งช่วงปี 2567 ที่คณะกรรมการทรัพยากรน้ําแห่งชาติได้ให้ความเห็นชอบ ซึ่งหลังจากนี้จะมีการมอบหมายหน่วยงานภายใต้กระทรวงมหาดไทย ดําเนินการตามมาตรการที่อย่างเร่งด่วนต่อไป
"ท่าน มท.1 ติดตามและรับทราบรายงานว่าสถานการณ์สภาพอากาศตอนนี้มีความเสี่ยงว่าฤดูแล้งซึ่งได้เริ่มขึ้นตั้งแต่เดือน พ.ย. ที่ผ่านมาไปจนถึงเม.ย.ปีหน้า จะเกิดการขาดแคลนน้ําจนกระทบต่อภาคส่วนต่าง ๆ ท่านจึงกําชับทั้งจังหวัด และท้องถิ่นให้ความสําคัญกับประเด็นนี้ มีการเตรียมแผนงานที่สอดคล้องกับมาตรการรองรับฤดูแล้งฯ การเพิ่มประสิทธิภาพการบริหารจัดการน้ําฯ เพื่อเป็นการป้องกันและลดผลกระทบที่จะเกิดขึ้นกับประชาชนอย่างทันต่อสถานการณ์ต่อไป" น.ส.ไตรศุลี กล่าว
น.ส.ไตรศุลี กล่าวว่า มาตรการรองรับฤดูแล้ง ปี 2566/67 ซึ่งผ่านการเห็นชอบของคณะกรรมการทรัพยากรน้ําแห่งชาติ และหน่วยงานที่เกี่ยวข้องจะมีการบูรณาการการทํางานต่อไป ประกอบด้วยแผนงาน 3 ด้านได้แก่ ด้านน้ําต้นทุน (supply) ด้านความต้องการใช้น้ํา (Demand) และ ด้านการบริหารจัดการ (Management) รวม 9 มาตรการ เช่น การเฝ้าระวังและเตรียมการจัดการแหล่งน้ําสํารองพร้อมวางแผนเตรียมเครื่องจักรเครื่องมือในพื้นที่เฝ้าระวังการขาดน้ํา ปฏิบัติการเติมน้ําอย่างมีประสิทธิภาพ กําหนดแผนจัดสรรน้ําและพื้นที่เพาะปลูก บริการจัดการให้เป็นไปตามลําดับความสําคัญการใช้น้ําที่คณะกรรมการลุ่มน้ํากําหนด สร้างความเข้มแข็งด้านการบริหารจัดการน้ําชุมชน ประชาสัมพันธ์ สร้างการรับรู้ เพิ่มประสิทธิภาพการใช้น้ํา ประหยัดและลดการสูญเสียน้ํา
ทางด้านโครงการเพิ่มประสิทธิภาพการบริหารจัดการทรัพยากรน้ําฯ มีแผนงานที่เกี่ยวข้องหลายด้าน อาทิ การซ่อมและปรับปรุงอาคารชลศาสตร์ การสร้างความมั่นคงด้านน้ําเพื่อการอุปโภค-บริโภค การเพิ่มน้ําต้นทุนเพื่อรองรับภัยแล้ง และการเตรียมความพร้อมเครื่องมือเครื่องจักร
รัฐบาลไทย-ข่าวทำเนียบรัฐบาล-“สมศักดิ์” โต้ น้ำต้มใบมะละกอ รักษามะเร็ง ไม่ใช่เฟคนิวส์ หลังสถาบันมะเร็ง ออกมาแจงเป็นข่าวปลอม ยอมรับ ยังไม่มีข้อมูลทางวิชาการยืนยัน เตรียมให้ สธ.ศึกษาวิจัย หลังญี่ปุ่น จดสิทธิบัตร
วันศุกร์ที่ 29 ธันวาคม 2566
29/12/2566
“สมศักดิ์” โต้ น้ําต้มใบมะละกอ รักษามะเร็ง ไม่ใช่เฟคนิวส์ หลังสถาบันมะเร็ง ออกมาแจงเป็นข่าวปลอม ยอมรับ ยังไม่มีข้อมูลทางวิชาการยืนยัน เตรียมให้ สธ.ศึกษาวิจัย หลังญี่ปุ่น จดสิทธิบัตร
“สมศักดิ์” โต้ น้ําต้มใบมะละกอ รักษามะเร็ง ไม่ใช่เฟคนิวส์ หลังสถาบันมะเร็ง ออกมาแจงเป็นข่าวปลอม ยอมรับ ยังไม่มีข้อมูลทางวิชาการยืนยัน เตรียมให้ สธ.ศึกษาวิจัย หลังญี่ปุ่น จดสิทธิบัตรเรื่องนี้แล้ว ย้ํา นําเสนอข้อมูลตามผลตรวจทางการแพทย์จากผู้ใช้จริง
วันที่ 29 ธันวาคม 2566 นายสมศักดิ์ เทพสุทิน รองนายกรัฐมนตรี เปิดเผยภายหลัง ร่วมออกรายการนําเสนอประเด็นน้ําต้มใบมะละกอช่วยรักษามะเร็งหายได้ว่า หลังจากที่ตนได้นําประสบการณ์ของผู้ใช้จริงมานําเสนอ ทางสถาบันมะเร็ง ก็ออกมายืนยันว่า เรื่องนี้เป็นข่าวปลอมนั้น ตนขอยืนยันว่า ผู้ที่มาแชร์ประสบการณ์ เป็นผู้ที่ใช้จริง และมีผลตรวจทางการแพทย์ออกมายืนยันแล้วว่า รักษาหายจริง แต่เรื่องนี้คงไม่แปลกหากสถาบันมะเร็ง จะออกมาระบุว่า มันไม่เป็นเรื่องจริง เพราะเวลานี้ ข้อมูลทางวิชาการ ก็ยังไม่สามารถระบุแน่ชัดว่า น้ําต้มใบมะละกอนั้น รักษามะเร็งระยะสุดท้ายได้จริงหรือไม่ โดยบางรายงานก็พบว่า น้ําต้มใบมะละกอ อาจมีฤทธิ์การต้านมะเร็ง แต่เวลานี้ ก็ยังไม่มีการศึกษาในระดับคน หรือ นําสัตว์มาทดลอง
นายสมศักดิ์ กล่าวอีกว่า ประเด็นนี้หากเราจะมานั่งถกเถียงกัน ประโยชน์คงไม่เกิดต่อพี่น้องประชาชนรวมถึงสังคม โดยในฐานะที่ตนกํากับดูแลกระทรวงสาธารณสุข ก็คงจะต้องเดินหน้า ผลักดันให้มีการวิจัย เพื่อให้มีผลออกมาชัดเจน เพราะถ้าหากน้ําต้มใบมะละกอ ทําให้ทางวิชาการยืนยันได้ว่า รักษาได้จริง ก็จะเป็นประโยชน์ต่อประชาชนทั่วไป และสามารถประหยัดในค่ารักษาได้ ซึ่งเรื่องนี้ถือเป็นเรื่องที่มีประโยชน์สูงสุด โดยถึงแม้ในประเทศไทย จะยังไม่มีข้อมูลทางวิชาการรองรับ แต่ขณะนี้ ประเทศญี่ปุ่น ได้จดสิทธิบัตรในเรื่องใบมะละกอ มีฤทธิ์ต้านมะเร็งหลายชนิด และมีความปลอดภัยสูงแล้ว ดังนั้น เราจะมีการนําข้อมูลวิชาการของญี่ปุ่น มาร่วมศึกษาวิจัยด้วย
“การที่ผมออกมานําเสนอเรื่องนี้ เพื่อเป็นวิทยาทาน โดยไม่เคยพูดว่า การกินน้ําต้มใบมะละกอ จะมาเป็นการรักษาหลัก เพื่อแทนสิ่งที่ทําอยู่ในปัจจุบัน แต่เป็นการนําเสนอทางเลือกสําหรับผู้ที่ไม่รักษา หรือ รักษาด้วยวิธีอื่นไม่ได้ผลแล้ว ซึ่งผมได้ยึดผลการตรวจทางการแพทย์ จากผู้ที่ใช้จริง ที่เป็นมะเร็งในระยะที่ 4 แต่ก็สามารถกลับมาใช้ชีวิตได้ตามปกติ ผมจึงมองว่า เป็นประโยชน์และควรนําข้อมูลออกมาเปิดเผย เพื่อเป็นทางเลือกให้ผู้ที่ป่วย ยังคงสามารถเดินหน้าต่อไปได้ แม้เวลานั้นจะสิ้นหวังแล้วก็ตาม โดยขอยืนยันอีกครั้งว่า คนที่นํามาออกในรายการ เป็นคนที่รักษาหายจริง และยังมีคนอีกจํานวนหนึ่ง ที่ลองกินแล้วหาย จึงไม่ใช่เรื่องโกหกแต่อย่างใด” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-พูดแล้วทำ !!! มท.1 ดูแลครอบครัว อส.พลีชีพในหน้าที่ บรรจุแต่งตั้งภรรยาเป็นสมาชิก อส. แทน
วันศุกร์ที่ 29 ธันวาคม 2566
29/12/2566
พูดแล้วทํา !!! มท.1 ดูแลครอบครัว อส.พลีชีพในหน้าที่ บรรจุแต่งตั้งภรรยาเป็นสมาชิก อส. แทน
พูดแล้วทํา !!! มท.1 ดูแลครอบครัว อส.พลีชีพในหน้าที่ บรรจุแต่งตั้งภรรยาเป็นสมาชิก อส. แทน
วันนี้ (29 ธ.ค. 66) ว่าที่นายกองใหญ่ อนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ในฐานะผู้บัญชาการกองอาสารักษาดินแดน เปิดเผยว่า จากกรณีที่นายหมู่ใหญ่ พิสิทธิ์ สิทธิชุม สมาชิกกองร้อยอาสารักษาดินแดนอําเภองาวที่ 2 ถูกคนร้ายใช้มีดแทงขณะปฏิบัติหน้าที่รักษาความสงบเรียบร้อยและเสียชีวิตลง เมื่อวันที่ 26 ธันวาคม 2566 ซึ่งจากเหตุการณ์ดังกล่าว ตนพร้อมด้วยผู้บังคับบัญชากองอาสารักษาดินแดน ได้ลงพื้นที่ให้กําลังใจครอบครัวของนายหมู่ใหญ่ พิสิทธิ์ สิทธิชุม พร้อมสั่งการให้กองบังคับการกองอาสารักษาดินแดนจังหวัดลําปางบรรจุสั่งใช้ทายาท นายหมู่ใหญ่ พิสิทธิ์ สิทธิชุม ที่เสียชีวิตจากการปฏิบัติหน้าที่ราชการเข้าเป็นสมาชิกกองอาสารักษาดินแดน เพื่อเป็นการสงเคราะห์และช่วยเหลือทายาทของผู้เสียชีวิตเป็นกรณีพิเศษ
“ตนได้รับรายงานจากนายกองเอก ชัชวาลย์ ฉายะบุตร ผู้บังคับการกองอาสารักษาดินแดนจังหวัดลําปาง ว่า กองบังคับการกองอาสารักษาดินแดนจังหวัดลําปาง ได้มีคําสั่งที่ 51/2566 ลงวันที่ 28 ธันวาคม 2566 บรรจุสั่งใช้ นางสิริณญากรณ์ สิทธิชุม ซึ่งเป็นทายาทของ นายหมูใหญ่ พิสิทธิ์ สิทธิชุม ที่เสียชีวิตอันเนื่องมาจากการปฏิบัติหน้าที่ราชการ เข้าเป็นสมาชิกกองอาสารักษาดินแดน ประเภทประจํากอง ตําแหน่ง ลูกแถว สังกัด กองร้อยอาสารักษาดินแดนอําเภองาวที่ 2 ตามข้อสั่งการของผู้บัญชาการกองอาสารักษาดินแดน” ว่าที่นายกองใหญ่ อนุทินฯ กล่าว
ว่าที่นายกองใหญ่ อนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ในฐานะผู้บัญชาการกองอาสารักษาดินแดน กล่าวเพิ่มเติมว่า กองบัญชาการกองอาสารักษาดินแดนให้ความสําคัญในการดูแลขวัญกําลังใจของกําลังพลทุกนาย รวมทั้งส่งเสริมสนับสนุนในด้านต่าง ๆ เพื่อพัฒนาศักยภาพของกําลังพลให้สามารถสนับสนุนภารกิจตามนโยบายรัฐบาลและกระทรวงมหาดไทยอย่างเต็มกําลังความสามารถ ทั้งนี้ สมาชิกกองอาสารักษาดินแดน มีความใกล้ชิดกับพี่น้องประชาชนเป็นอย่างมาก เพราะตัวของสมาชิกกองอาสารักษาดินแดน หรือ “สมาชิก อส.” คือประชาชนที่มีภูมิลําเนาอยู่ในพื้นที่ต่าง ๆ ทั่วประเทศ จึงมีความเข้าใจในพื้นที่และสถานการณ์ในพื้นที่เป็นอย่างดี ปฏิบัติหน้าที่เป็นที่ไว้วางใจของผู้บังคับบัญชาทุกระดับ โดยเฉพาะด้านการเสริมสร้างความรับรู้ความเข้าใจข้อมูลข่าวสารไปยังพี่น้องประชาชน รวมถึงภารกิจด้านการข่าว การรักษาความสงบเรียบร้อย ตลอดจนภารกิจทุกด้านเพื่อสร้างความผาสุกให้กับสังคมไทย จึงถือเป็นกําลังสําคัญในการรักษาความสงบสุขของพี่น้องประชาชนตั้งแต่อดีตจนถึงปัจจุบัน
รัฐบาลไทย-ข่าวทำเนียบรัฐบาล-“อนุทิน” เข้มปีใหม่นี้ข้าราชการ เจ้าหน้าที่สังกัด มท. ต้องปลอดเมาแล้วขับ พร้อมมอบทุกส่วนราชการ อปท. สแกนพฤติการณ์เกี่ยวข้องยาเสพติดของบุคลากรในสังกัด หากพบกระทำผิดต้องลงโทษเด็ดขาด
วันศุกร์ที่ 29 ธันวาคม 2566
29/12/2566
“อนุทิน” เข้มปีใหม่นี้ข้าราชการ เจ้าหน้าที่สังกัด มท. ต้องปลอดเมาแล้วขับ พร้อมมอบทุกส่วนราชการ อปท. สแกนพฤติการณ์เกี่ยวข้องยาเสพติดของบุคลากรในสังกัด หากพบกระทําผิดต้องลงโทษเด็ดขาด
“อนุทิน” เข้มปีใหม่นี้ข้าราชการ เจ้าหน้าที่สังกัดมหาดไทยต้องปลอดเมาแล้วขับ พร้อมมอบทุกส่วนราชการ อปท. สแกนพฤติการณ์เกี่ยวข้องยาเสพติดของบุคลากรในสังกัด หากพบกระทําผิดต้องลงโทษอย่างเข้มงวดและเด็ดขาด
น.ส.ไตรศุลี ไตรสรณกุล เลขานุการ รมว.มหาดไทย และ โฆษกกระทรวงมหาดไทย กล่าวว่า เนื่องด้วยระหว่างวันที่ 29 ธ.ค. 66- 1 ม.ค. 67 เป็นวันหยุดยาวเทศกาล ปีใหม่ 2567 ซึ่งจะมีประชาชนเดินทางกลับภูมิลําเนา และเดินทางไปยังสถานที่ท่องเที่ยวต่างๆ เป็นจํานวนมากอาจทําให้เกิดผลกระทบต่อการสัญจรของประชาชน ผู้ใช้รถใช้ถนนและอาจเกิดอุบัติเหตุ รวมทั้งมีการก่ออาชญากรรมหลากหลายรูปแบบในพื้นที่ต่างๆ ได้
เพื่อให้ข้าราชการ เจ้าหน้าที่ สังกัดกระทรวงมหาดไทยมีส่วนสําคัญในการดูแลความสงบเรียบร้อยในช่วงเทศกาลสําคัญนี้ นายอนุทิน ชาญวีรกูล รองนายกรัฐมนตรีและรมว.มหาดไทย ได้มีนโยบายให้ทุกจังหวัดดําเนินการอย่างเข้มงวด ดังนี้ ให้หัวหน้าส่วนราชการในสังกัดกระทรวงมหาดไทย รวมถึงกํานัน ผู้ใหญ่บ้าน และผู้บริหารองค์กรปกครองส่วนท้องถิ่น เข้มงวดและตรวจสอบข้าราชการและเจ้าหน้าที่ในสังกัด หากพบว่ามีข้าราชการที่ดื่มแล้วขับ ขอให้ลงโทษสถานหนักอย่างเคร่งครัด ตามมาตรฐานการลงโทษทางวินัยตามกฎหมายว่าด้วยข้าราชการพลเรือน หรือกฎหมายว่าด้วยการบริหารงานบุคคลส่วนท้องถิ่น
น.ส.ไตรศุลี กล่าวว่า พร้อมกันนี้ รมว.มหาดไทย ให้ทุกส่วนราชการภายใต้กระทรวงฯ และองค์กรปกครองส่วนท้องถิ่น ตรวจสอบข้าราชการ และสมาชิกองค์กรปกครองส่วนท้องถิ่น รวมถึงกํานัน ผู้ใหญ่บ้านและสมาชิกกองอาสารักษาดินแดน (อส.) ว่ามีพฤติกรรมเสพยาเสพติดหรือยุ่งเกี่ยวกับยาเสพติดหรือไม่ หากพบว่ามีพฤติกรรมที่ยุ่งเกี่ยวกับยาเสพติด ให้ดําเนินการตามมาตรฐานการลงโทษทางวินัย ตามกฎหมายว่าด้วยข้าราชการพลเรือน กฎหมายว่าด้วยการบริหารงานบุคคลส่วนท้องถิ่น กฎหมายจัดตั้งองค์กรปกครองส่วนท้องถิ่น กฎหมายว่าด้วยวินัยกองอาสารักษาดินแดนและมติคณะรัฐมนตรีที่เกี่ยวข้องอย่างเข้มงวดและเด็ดขาด
“รมว.มหาดไทย ให้ถือปฏิบัติตามนโยบายนี้ตั้งแต่ วันที่ 28 ธ.ค. 66 เป็นต้นไป ซึ่งหากพบการกระทําผิดทั้งกรณีเมาแล้วขับ หรือมีข้าราชการ เจ้าหน้าที่ไปมีพฤตการณ์เกี่ยวข้องกับยาเสพติด ให้ส่วนราชการและอปท. รายงานการดําเนินการให้กระทรวงมหาดไทยทราบทันที” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-“พิมพ์ภัทรา” มอบ กนอ. เร่งช่วยผู้ประสบอุทกภัยในนราธิวาส “วีริศ” รับลูก สนับสนุนงบฯฉุกเฉิน ตั้งครัวกลางแจกอาหารให้พี่น้องประชาชน
วันศุกร์ที่ 29 ธันวาคม 2566
29/12/2566
“พิมพ์ภัทรา” มอบ กนอ. เร่งช่วยผู้ประสบอุทกภัยในนราธิวาส “วีริศ” รับลูก สนับสนุนงบฯฉุกเฉิน ตั้งครัวกลางแจกอาหารให้พี่น้องประชาชน
“พิมพ์ภัทรา” ห่วงใยผู้ประสบอุทกภัยนราธิวาส มอบ กนอ. เร่งประสานพื้นที่เพื่อให้ความช่วยเหลือโดยด่วน ด้าน “วีริศ” รับลูก มอบเงินสนับสนุนเบื้องต้น ตั้งครัวกลางเพื่อจัดหาและทําอาหารแจกจ่ายให้พี่น้องประชาชน
นายวีริศ อัมระปาล ผู้ว่าการการนิคมอุตสาหกรรมแห่งประเทศไทย (กนอ.) เปิดเผยว่า จากสถานการณ์อุทกภัยในจังหวัดนราธิวาส หลังเกิดฝนตกหนักต่อเนื่องมาหลายวัน ทําให้น้ําล้นตลิ่งและมีน้ําป่าไหลหลากเข้าท่วมบ้านเรือนประชาชนเป็นวงกว้าง โดยเฉพาะที่อําเภอระแงะ อําเภอเมืองนราธิวาส อําเภอแว้ง และอําเภอสุไหงโก-ลก ที่ยังอยู่ในขั้นวิกฤติ ประชาชนบางส่วนต้องสร้างที่พักอยู่แนวริมตลิ่งริมแม่น้ําโก-ลก และบางส่วนต้องอพยพไปอยู่ที่ศูนย์อพยพชั่วคราวโรงเรียนเทศบาล 4 บ้านทรายทองนั้น นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม มีความเป็นห่วงต่อสถานการณ์ดังกล่าวอย่างมาก จึงมอบหมายให้ กนอ. ซึ่งมีนิคมอุตสาหกรรมสงขลา (สะเดา) อยู่ในพื้นที่ภาคใต้ เร่งประสานไปยังหน่วยงานที่เกี่ยวข้องในพื้นที่จังหวัดนราธิวาส เพื่อให้ความช่วยเหลืออย่างเร่งด่วน
เบื้องต้น กนอ.ได้ประสานไปยังพื้นที่ประสบอุทกภัย พบว่า ขณะนี้มีการอพยพประชาชนมาอยู่รวมกันในพื้นที่ที่ปลอดภัยแล้ว ดังนั้น กนอ.จึงสนับสนุนเงินฉุกเฉินเร่งด่วน เพื่อเป็นค่าใช้จ่ายในการเป็นครัวกลาง เพื่อจัดหาและทําอาหารแจกจ่ายให้กับพี่น้องประชาชนที่กําลังเดือดร้อน
“รัฐมนตรีว่าการกระทรวงอุตสาหกรรม มีความห่วงใยต่อสถานการณ์ที่เกิดขึ้นทั้งที่จังหวัดยะลา และที่จังหวัดนราธิวาส เนื่องจากพี่น้องประชาชนได้รับความเดือดร้อนอย่างหนัก จึงกําชับให้ กนอ. เร่งประสานกับหน่วยงานในพื้นที่เพื่อเร่งให้ความช่วยเหลือโดยเร็ว เบื้องต้นเราช่วยสนับสนุนในพื้นที่ให้สามารถจัดหาอาหารและน้ําดื่มให้กับประชาชนได้อย่างเพียงพอต่อความต้องการ และช่วยประสานงานต่างๆ เพื่อให้การดําเนินการช่วยเหลือประชาชนที่กําลังเดือดร้อนอยู่ในขณะนี้เป็นไปอย่างมีประสิทธิภาพมากยิ่งขึ้น ทั้งนี้ กนอ. จะติดตามสถานการณ์อุทกภัยในพื้นที่อย่างใกล้ชิด และพร้อมให้ความช่วยเหลือเพิ่มเติมตามความจําเป็นต่อไป”นายวีริศ กล่าว
สําหรับสถานการณ์น้ําท่วมในพื้นที่ จ.นราธิวาส ล่าสุด (26 ธ.ค.66) ยังมีฝนตกลงมาประปรายทั้ง 13 อําเภอ ขณะที่แม่น้ําสายหลัก 3 สายยังคงมีปริมาณน้ําล้นตลิ่ง แม้ระดับน้ําลดลงจากเดิม แต่ในพื้นที่ราบลุ่มของ อ.สุไหงโก-ลก อ.ระแงะ และ อ.ตากใบบางส่วน ยังมีน้ําท่วมขังในบางพื้นที่ อย่างไรก็ตาม หากไม่มีฝนตกลงมาระลอกใหม่นั้น คาดว่าสถานการณ์น้ําท่วมในพื้นที่ราบลุ่มของทั้ง 13 อําเภอของ จ.นราธิวาส จะเริ่มคลี่คลายและกลับคืน สู่สภาวะปกติได้
รัฐบาลไทย-ข่าวทำเนียบรัฐบาล-“คารม” เผย ช่วงเทศกาลส่งท้ายปีเก่า ต้อนรับปีใหม่ 2567 BTS ขยายเวลาให้บริการรถไฟฟ้าสายสีเขียว-สีทอง ในวันที่ 31 ธ.ค. 66 ถึงเวลา 02.00 น.
วันศุกร์ที่ 29 ธันวาคม 2566
29/12/2566
“คารม” เผย ช่วงเทศกาลส่งท้ายปีเก่า ต้อนรับปีใหม่ 2567 BTS ขยายเวลาให้บริการรถไฟฟ้าสายสีเขียว-สีทอง ในวันที่ 31 ธ.ค. 66 ถึงเวลา 02.00 น.
“คารม” เผย ช่วงเทศกาลส่งท้ายปีเก่า ต้อนรับปีใหม่ 2567 BTS ขยายเวลาให้บริการรถไฟฟ้าสายสีเขียว-สีทอง ในวันที่ 31 ธ.ค. 66 ถึงเวลา 02.00 น. ท่าอากาศยานฯ จัดให้จอดรถฟรี 4 วัน ตั้งแต่ 29 ธ.ค. 66 – 1 ม.ค. 67
วันนี้ (29 ธ.ค. 66) นายคารม พลพรกลาง รองโฆษกประจําสํานักนายกรัฐมนตรี เนื่องในโอกาสเทศกาลแห่งความสุขส่งท้ายปีเก่าต้อนรับปีใหม่ 2567 เพื่ออํานวยความสะดวกให้กับประชาชนในการเดินทางเฉลิมฉลองเทศกาลฯ บริษัท ระบบขนส่งมวลชนกรุงเทพ จํากัด (มหาชน) ร่วมกับบริษัท กรุงเทพธนาคม จํากัด ขยายเวลาให้บริการเดินรถไฟฟ้าบีทีเอสทุกสถานี ทั้งสายสุขุมวิท และสายสีลม รวมถึงรถไฟฟ้าสายสีทอง ในคืนวันอาทิตย์ที่ 31 ธันวาคม 2566 ถึงเวลา 02.00 น. ของวันจันทร์ที่ 1 มกราคม 2567 โดยรถไฟฟ้าบีทีเอสขบวนสุดท้ายจะออกจากสถานีต้นทาง เวลา 02.00 น. และขบวนสุดท้ายที่จะออกจากสถานีสยามไปยังทุกสถานี เวลา 02.24 น. สําหรับตารางเวลารถไฟฟ้าขบวนสุดท้ายของแต่ละสถานีสามารถตรวจสอบได้ที่แอปพลิเคชัน The SKYTRAINs หรือห้องจําหน่ายตั๋วโดยสารทุกสถานี และสําหรับลานจอดแล้วจร (สถานีหมอชิต) จะเปิดให้บริการตลอด 24 ชั่วโมง เพื่ออํานวยความสะดวกให้กับผู้ใช้บริการที่เดินทางไปร่วมกิจกรรม สังสรรค์ หรือชมแสงสีในคืนแห่งความสุข ส่งท้ายปีเก่าต้อนรับปีใหม่นี้
นายคารม กล่าวต่อไปว่า บริษัท ท่าอากาศยานไทย จํากัด (มหาชน) กระทรวงคมนาคม ได้มอบของขวัญปีใหม่ 2567 ด้วยการยกเว้นอัตราค่าบริการจอดรถยนต์ ณ ท่าอากาศยานสุวรรณภูมิ (ทสภ.) ท่าอากาศยานดอนเมือง (ทดม.) และท่าอากาศยานภูเก็ต (ทภก.) ดังนี้ ทสภ. เตรียมพื้นที่จอดรถยนต์บริเวณลานจอดรถยนต์ระยะยาวโซน C ตั้งแต่เวลา 00.01 น. วันที่ 29 ธันวาคม 2566 ถึงเวลา 24.00 น. ของวันที่ 1 มกราคม 2567 สามารถจอดรถยนต์ได้ 718 คัน โดยมีรถ Shuttle Bus ให้บริการรับ - ส่ง ผู้โดยสารภายใน ทสภ. เพื่อไปยังอาคารต่าง ๆ ตลอด 24 ชั่วโมง ทดม.จัดเตรียมพื้นที่จอดรถบริเวณระหว่างอาคารคลังสินค้า 2 และอาคารจอดรถยนต์ 5 ชั้น ตั้งแต่เวลา 00.01 น.วันที่ 29 ธันวาคม 2566 ถึงเวลา 23.59 น.วันที่ 1 มกราคม 2567 สามารถจอดรถยนต์ได้ 250 คัน โดยมีรถ Shuttle Bus ให้บริการรับ - ส่งผู้โดยสารระหว่างที่จอดรถยนต์กับอาคารผู้โดยสารทุก ๆ 15 นาที ตลอด 24 ชั่วโมง และ ทภก. เตรียมพื้นที่จอดรถบริเวณหน้าอาคารสํานักงาน ทภก. ตั้งแต่เวลา 01.00 น. วันที่ 29 ธันวาคม 2566 ถึงเวลา 24.00 น. ของวันที่ 1 มกราคม 2567
“ช่วงเทศกาลแห่งความสุข ส่งท้ายปีเก่าต้อนรับปีใหม่ 2567 รัฐบาล และเจ้าหน้าที่ของรัฐทุกหน่วยงาน พร้อมทําหน้าที่ส่งความสุขให้ประชาชนทุก ๆ คน เดินทางปลอดภัย และสะดวกสบาย ก้าวเข้าสู่ปี 2567 ไปด้วยรอยยิ้มและความสุข” นายคารม ย้ํา
รัฐบาลไทย-ข่าวทำเนียบรัฐบาล-รัฐบาลพอใจผลงาน 108 วัน แก้ปัญหาครอบคลุมทุกด้าน เห็นผลรูปธรรม
วันศุกร์ที่ 29 ธันวาคม 2566
รัฐบาลพอใจผลงาน 108 วัน แก้ปัญหาครอบคลุมทุกด้าน เห็นผลรูปธรรม
.....
รัฐบาลพอใจผลงาน 108 วัน แก้ปัญหาครอบคลุมทุกด้าน เห็นผลรูปธรรม
.
นายแพทย์ พรหมินทร์ เลิศสุริย์เดช เลขาธิการนายกรัฐมนตรี ให้สัมภาษณ์สรุปภาพรวมการทํางานของรัฐบาล 108 วัน ซึ่งรัฐบาลได้ดําเนินการทุกงานอย่างมียุทธศาสตร์ แก้ปัญหาครอบคลุมทุกด้าน กอบกู้ศักดิ์ศรีประเทศไทยในเวทีโลก ฟื้นความเชื่อมั่นนานาชาติต่อไทย ดึงการลงทุนจากต่างประเทศ และงานที่ทําไว้ 108 วัน ได้เริ่มออกดอกออกผลให้ประชาชนทุกกลุ่ม และมองว่าการกอบกู้วิกฤตต่าง ๆ รัฐบาลสามารถทําได้เร็ว และมีจุดเด่น คือ เป็นรัฐบาลของประชาชน แม้ทํางานร่วมกันหลายพรรค แต่เอาปัญหาประชาชนเป็นที่ตั้ง และร่วมกันขจัดอุปสรรคให้ได้มากที่สุด
.
อ่านเพิ่มเติม คลิก https://www.thaigov.go.th/news/contents/details/76725
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม. เห็นชอบขยายเวลาให้นายจ้างยื่นแบบและส่งเงินสมทบ ผ่าน e-Payment ตั้งแต่ ม.ค. – ธ.ค. 67
วันศุกร์ที่ 29 ธันวาคม 2566
ครม. เห็นชอบขยายเวลาให้นายจ้างยื่นแบบและส่งเงินสมทบ ผ่าน e-Payment ตั้งแต่ ม.ค. – ธ.ค. 67
.....
ครม. เห็นชอบขยายเวลาให้นายจ้างยื่นแบบและส่งเงินสมทบ ผ่าน e-Payment ตั้งแต่ ม.ค. – ธ.ค. 67
.
ที่ประชุม ครม. (26 ธ.ค. 66) เห็นชอบขยายเวลาให้นายจ้างยื่นแบบและนําส่งเงินสมทบผ่านระบบอิเล็กทรอนิกส์ (e - Payment) ออกไปอีก 7 วันทําการ นับจากวันที่พ้นกําหนด วันที่ 15 ของเดือนที่มีการหักเงินสมทบไว้  โดยวิธีการนําส่งเงินสมทบผ่านระบบอิเล็กทรอนิกส์ (e-Payment) ซึ่งจะมีผลตั้งแต่เงินสมทบงวดเดือนม.ค. – ธ.ค. 67 เป็นเวลา12 เดือน โดยให้มีผลใช้บังคับตั้งแต่วันที่ 1 ม.ค. 67 เป็นต้นไป
.
นายจ้างสามารถสอบถามรายละเอียดเพิ่มเติม ได้ที่สํานักงานประกันสังคมกรุงเทพมหานครพื้นที่/จังหวัด/สาขาทั่วประเทศ หรือสายด่วนกระทรวงแรงงาน โทร.1506 ตลอด 24 ชั่วโมง
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ช่วงเทศกาลปีใหม่ 2567 หากเจ็บป่วยฉุกเฉิน ใช้สิทธิ UCEP เข้ารักษารพ. ที่ใกล้ที่สุด
วันศุกร์ที่ 29 ธันวาคม 2566
ช่วงเทศกาลปีใหม่ 2567 หากเจ็บป่วยฉุกเฉิน ใช้สิทธิ UCEP เข้ารักษารพ. ที่ใกล้ที่สุด
.....
ช่วงเทศกาลปีใหม่ 2567 หากเจ็บป่วยฉุกเฉิน ใช้สิทธิ UCEP เข้ารักษารพ. ที่ใกล้ที่สุด
.
รัฐบาลห่วงใยประชาชนช่วงเทศกาลส่งท้ายปีเก่า ต้อนรับปีใหม่ 2567 ประชาชนผู้มีสิทธิหลักประกันสุขภาพแห่งชาติ (บัตรทอง) หากมีเหตุสมควร หรือกรณีอุบัติเหตุฉุกเฉิน หรือกรณีเจ็บป่วยฉุกเฉิน แนะนําให้เข้ารับบริการสถานพยาบาลของรัฐและสถานพยาบาลเอกชนที่เข้าร่วมโครงการตามนโยบาย UCEP ที่อยู่ใกล้ที่สุดก่อน ไม่มุ่งเจาะจงเข้าสถานพยาบาลเอกชนเท่านั้น เนื่องจากการเบิกจ่ายค่ารักษาจะเป็นไปตามระเบียบที่กําหนดไว้
.
การเข้ารับบริการรักษาพยาบาลฉุกเฉินที่อาจเกิดขึ้นได้ เพื่อความสะดวก นอกจากการเตรียมบัตรประจําตัวประชาชน ควรศึกษาข้อมูลหน่วยบริการที่อยู่ในพื้นที่ระหว่างเดินทางและจุดหมายปลายทาง เพื่อเป็นข้อมูลในการเข้ารับการรักษาพยาบาลที่ใกล้ที่สุด หากมีข้อสงสัยสามารถสอบถามได้ที่สายด่วน สปสช. โทร.1330 กรณีเจ็บป่วยฉุกเฉิน โทร.สายด่วน 1669 ได้ทั่วประเทศ
.
ช่วงเทศกาลหยุดยาวมีประชาชนจํานวนมากเดินทางไปยังสถานที่ต่าง ๆ ขอให้ใช้ความระมัดระวัง มีสติอยู่เสมอ และอย่าประมาทปฏิบัติตามมาตรการป้องโควิด-19
#ไทยคู่ฟ้า #สื่อสารรัฐบาลไทย
-------------------